Pohjavesi
Pohjavesi on maanpinnan alapuolella sijaitsevaa vettä. Sitä muodostuu huonosti vettä läpäisevien maakerrosten päälle. Pohjavesikerroksen raja on siinä kohdassa, josta alaspäin maaperä on vedellä kyllästettyä. Kaikki maanpinnan alainen vesi ei siis ole pohjavettä. Ihminen käyttää pohjavettä juoma- ja talousvetenä kaivojen kautta. Paikkaa, jossa pohjavesi tulee maanpinnan yläpuolelle, kutsutaan lähteeksi.
Tallinnan vesihuoltojärjestelmä
Raakavesi hankitaan kaupungin alueen pohjavesistä ja Tallinnan ympäristön pintavesistä. Vuonna 2009 pohjaveden osuus raakavedestä oli 10% ja pintaveden 90%. Pohjavettä pumpataan 29 kaivosta, jotka sijaitsevat eri puolilla kaupunkia. Pintavesi kootaan Tallinnassa sijaitsevaan Ülemistejärveen, jossa sijaitsee myös Ülemisten vedenpuhdistuslaitos (). Pintavesi kerätään 1 864 km² laajuiselta alueelta, joka sisältää Pärnujoen, Jägala jõen ja Pirita jõen yläjuoksuja Pandiveren ylängöltä sekä niiden keskijuoksuja, ja vedet johdetaan sitten jokien välisten kanavien avulla Ülemistejärveen.